CELEX: C2005/205/18
Language: da
Date: 2005-08-20 00:00:00
Title: Sag C-245/05: Anmodning om præjudiciel afgørelse forelagt ved kendelse afsagt den 6. juni 2005 af Finanzgericht Düsseldorf i sagen Metro International GmbH mod Hauptzollamt Düsseldorf

20.8.2005   
            
            
               DA
            
            
               Den Europæiske Unions Tidende
            
            
               C 205/10
            
         Anmodning om præjudiciel afgørelse forelagt ved kendelse afsagt den 6. juni 2005 af Finanzgericht Düsseldorf i sagen Metro International GmbH mod Hauptzollamt Düsseldorf
   (Sag C-245/05)
   (2005/C 205/18)
   Processprog: tysk
   Ved kendelse afsagt den 6. juni 2005, indgået til Domstolens Justitskontor den 10. juni 2005, har Finanzgericht Düsseldorf i sagen Metro International GmbH mod Hauptzollamt Düsseldorf forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er Rådets forordning (EF) nr. 2398/97 (1) af 28. november 1997 om indførelse af en endelig antidumpingtold på importen af sengelinned af bomuld med oprindelse i Ægypten, Indien og Pakistan ugyldig, fordi der hverken i betragtningerne til denne forordning eller i betragtningerne til Kommissionens tidligere forordning (EF) nr. 1069/97 af 12. juni 1997 om indførelse af en midlertidig antidumpingtold på importen af sengelinned af bomuld med oprindelse i Ægypten, Indien og Pakistan henvises til anvendelsen af »Zeroing« ved beregningen af den vejede gennemsnitlige dumpingmargen?
   
      (1)  EFT L 332, s. 1.